Bjørn Rochmann Bruland
Store norske leksikon,Samfunn,Forsvar og sikkerhet,Militære biografier,Norske militære biografier
Bjørn Rochmann Bruland var en norsk sjøoffiser med kontreadmirals grad, og arbeiderpartipolitiker som var statssekretær i Forsvarsdepartementet (FD).
Militær karriere Bruland startet sin militære karriere ved Sjøkrigsskolen i Storbritannia under andre verdenskrig, og fullførte denne i 1945. Han tjenestegjorde deretter i en rekke stillinger innen Sjøforsvaret, og var blant annet sjef for orlogsstasjonen KNM Tordenskjold og leiren ved Madla; begge med ansvar for utdanning av soldater og befal til Sjøforsvaret. Fra 1975 var Bruland sjef for Operasjons- og øvingsavdelingen i Forsvarets overkommando (FO). Han ble i 1978 utnevnt til kontreadmiral og beordret som sjef for Operasjonsstaben i FO; en stilling han hadde til 1979. Etter å ha vært statssekretær fra 1979 til 1981 ble Bruland utnevnt til norsk forsvarsattaché i Wien og rådgiver ved nedrustningsforhandlingene om SALT-avtalen, fra 1981 til 1984. Han ble deretter direktør ved Forsvarets høgskole fra 1984 til 1986. Sivil karriere Etter tjenesten ved Forsvarets overkommando ble Bruland i oktober 1979 utnevnt, fortsatt som offiser, som statssekretær i Forsvarsdepartementet. Han var statssekretær under forsvarsminister Thorvald Stoltenberg til 1981; først i regjeringen til Odvar Nordli, deretter i den første regjeringen til Gro Harlem Brundtland, til oktober 1981 Etter at han gikk av med pensjon gikk Bruland til stillingen som president i Norges Røde Kors fra 1987 til 1993. Bruland var medlem av flere offentlig råd og utvalg. Til disse hørte Forsvarsmuseets råd og Soneutvalget, så vel som statssekretærutvalget for gjennomføringen av utbyggingsprogrammet for Nord-Norge. Les mer i Store norske leksikon Sjøforsvaret Norsk forsvarshistorie